ᱢᱩᱢᱵᱟᱭ ᱩᱯᱱᱚᱜᱚᱨ ᱦᱚᱱᱚᱛ

ᱢᱩᱢᱵᱟᱭ ᱩᱯᱱᱚᱜᱚᱨ ᱦᱚᱱᱚᱛ ᱫᱚ ᱠᱚᱸᱠᱚᱬ ᱠᱷᱚᱸᱰ ᱨᱮ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱵᱟᱱᱫᱽᱨᱟ ᱨᱮ ᱢᱮᱱᱟᱜᱼᱟ ᱾ ᱱᱚᱸᱰᱮ ᱯᱮᱭᱟ ᱥᱟᱥᱚᱱ ᱪᱟᱪᱞᱟᱣ ᱡᱚᱜᱽᱠᱷᱚᱸᱰ ᱥᱮᱞᱮᱫ ᱢᱮᱱᱟᱜᱼᱟ: ᱠᱩᱨᱞᱟᱹ ᱟᱱᱫᱷᱮᱨᱤ ᱟᱨ ᱵᱚᱨᱤᱣᱚᱞᱤ ᱾ ᱢᱩᱢᱵᱟᱭ ᱥᱚᱦᱚᱨ ᱦᱚᱱᱚᱛ ᱟᱨ ᱮᱴᱟᱜ ᱩᱯᱱᱚᱜᱽᱨᱤ ᱮᱞᱟᱠᱟ ᱥᱟᱶ ᱦᱚᱱᱚᱛ ᱥᱟᱞᱥᱮᱴ ᱫᱤᱯ ᱨᱮ ᱜᱨᱮᱴᱟᱨ ᱢᱩᱢᱵᱟᱭ ᱵᱮᱱᱟᱣᱟ ᱾ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱔᱔᱖ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱱᱚᱣᱟ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱦᱩᱰᱤᱧ ᱦᱚᱱᱚᱛ ᱠᱟᱱᱟ, ᱟᱨ ᱱᱚᱣᱟ ᱥᱟᱥᱚᱱ ᱪᱟᱪᱞᱟᱣ ᱞᱮᱠᱟᱛᱮ ᱠᱚᱸᱠᱚᱬ ᱠᱷᱚᱸᱰ ᱵᱷᱤᱛᱤᱨ ᱨᱮ ᱦᱤᱡᱩᱜᱼᱟ ᱾ ᱢᱩᱢᱵᱟᱭ ᱩᱯᱱᱚᱜᱚᱨ ᱦᱚᱱᱚᱛ ᱨᱮᱱᱟᱜ ᱟᱹᱢᱟᱹᱞᱤ ᱴᱚᱴᱷᱟ ᱵᱟᱱᱫᱽᱨᱟ ᱠᱷᱚᱱ ᱫᱚᱦᱤᱥᱚᱨ ᱫᱷᱟᱹᱨᱤᱡ, ᱠᱩᱨᱞᱟᱹ ᱠᱷᱚᱱ ᱢᱩᱞᱩᱸᱰ ᱫᱷᱟᱹᱨᱤᱡ ᱟᱨ ᱠᱩᱨᱞᱟᱹ ᱠᱷᱚᱱ ᱴᱨᱚᱢᱵᱮ ᱠᱨᱤᱠ ᱫᱷᱟᱹᱨᱤᱡ ᱢᱮᱱᱟᱜᱼᱟ ᱾ ᱢᱩᱢᱵᱟᱭ ᱩᱯᱱᱚᱜᱚᱨ ᱦᱚᱱᱚᱛ ᱦᱚᱲ ᱮᱞ ᱞᱮᱠᱷᱟ ᱞᱮᱠᱟᱛᱮ ᱫᱤᱥᱚᱢ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮᱭᱟ ᱾ ᱢᱮᱱᱟᱜ ᱦᱟᱱᱛᱟᱨ ᱠᱚᱣᱟ ᱦᱚᱲ ᱮᱞ ᱙᱓,᱕᱖,᱙᱖᱒ ᱦᱚᱲ ᱢᱮᱱᱟᱜ ᱠᱚᱣᱟ, ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱢᱚᱬᱮ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞᱟᱜ ᱦᱚᱱᱚᱛ ᱠᱟᱱᱟ (᱖᱗᱒ ᱦᱚᱱᱚᱛ ᱠᱷᱚᱱ ᱫᱚ) ᱾ ᱢᱤᱴᱷᱤ ᱜᱟᱰᱟ ᱫᱚ ᱦᱚᱱᱚᱛ ᱨᱮᱱᱟᱜ ᱢᱩᱬ ᱜᱟᱰᱟ ᱠᱟᱱᱟ ᱾ ᱱᱟᱜᱟᱢ ᱢᱩᱢᱵᱟᱭ ᱩᱯᱱᱚᱜᱚᱨ ᱦᱚᱱᱚᱛ ᱫᱚ ᱑ ᱚᱠᱴᱚᱵᱚᱨ ᱑᱙᱙᱐ ᱥᱟᱞ ᱨᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱛᱤᱥ ᱜᱨᱮᱴᱟᱨ ᱢᱩᱢᱵᱟᱭ ᱫᱚ ᱢᱩᱢᱵᱟᱭ ᱥᱚᱦᱚᱨ ᱟᱨ ᱢᱩᱢᱵᱟᱭ ᱩᱯᱱᱚᱜᱚᱨ ᱦᱚᱱᱚᱛ ᱨᱮ ᱦᱟᱯᱟᱴᱤᱧ ᱞᱮᱱᱟ ᱛᱟᱦᱮᱸᱫ ᱾ ᱦᱚᱲ ᱮᱞ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱩᱢᱵᱟᱭ ᱩᱯᱱᱚᱜᱚᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱙᱓,᱕᱖,᱙᱖᱒ ᱦᱚᱲ ᱢᱮᱱᱟᱜ ᱠᱚᱣᱟ, ᱵᱮᱱᱤᱱ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱠᱚᱧᱮ ᱠᱮᱨᱚᱞᱤᱱᱟ ᱨᱤᱱ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱣᱟ ᱥᱤᱧᱚᱛ ᱨᱮ (᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱕ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱒᱕,᱒᱙᱑.᱒᱘ ᱦᱚᱲ ᱛᱟᱦᱮᱸᱱᱟᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱖᱕,᱕᱐᱔.᱑/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱴ ᱫᱚᱨ ᱘.᱐᱑% ᱛᱟᱦᱮᱸ ᱠᱟᱱᱟ ᱾ ᱢᱩᱢᱵᱟᱭ ᱩᱯᱱᱚᱜᱚᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱕᱗ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱙᱐.᱙% ᱢᱮᱱᱟᱜᱼᱟ ᱾ ᱯᱟᱹᱨᱥᱤ ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱓᱕.᱒᱒% ᱦᱚᱲ ᱮᱞ ᱫᱚ ᱢᱟᱨᱟᱴᱷᱤ, ᱒᱕.᱓᱖% ᱫᱚ ᱦᱤᱱᱫᱤ, ᱑᱑.᱕᱒% ᱫᱚ ᱜᱩᱡᱽᱨᱟᱛᱤ, ᱑᱑.᱑᱓% ᱫᱚ ᱩᱨᱫᱩ, ᱒.᱑᱘% ᱫᱚ ᱛᱟᱢᱤᱞ, ᱑.᱑᱘% ᱫᱚ ᱵᱷᱳᱡᱽᱯᱩᱨᱤ, ᱑.᱖᱓% ᱫᱚ ᱠᱚᱸᱠᱬᱤ, ᱑.᱖᱑% ᱢᱟᱨᱣᱟᱲᱤ, ᱑.᱓᱙% ᱫᱚ ᱛᱮᱞᱮᱜᱩ, ᱑.᱑᱕% ᱫᱚ ᱢᱟᱞᱟᱭᱟᱞᱟᱢ ᱟᱨ ᱛᱩᱞᱩ ᱟᱨ ᱑.᱐᱘% ᱫᱚ ᱵᱟᱝᱞᱟ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲ ᱟᱠᱚ ᱛᱟᱦᱮᱸᱫ ᱾ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ Official website of Mumbai suburban district Maharashtra government